section_heading: Zemljopis
paragraph_text: Oltenija obuhvaća zapadni dio Vlaške nizine. Na sjeveru ulazi u Karpate. Granica između Oltenije i Muntenije je rijeka Olt prema kojoj je Oltenija dobila ime. Prema jugu i zapadu rijeka Dunav čini granicu s Bugarskom i Srbijom. Na zapadu Dunav kroz Đerdapsku klisuru probija planinski lanac Karpata. Najveća rijeka u srednjem dijelu je Jiu uz koju su najvažnija nalazišta ugljena u Rumunjskoj.